CELEX: 62009CA0316
Language: fi
Date: 2011-05-05 00:00:00
Title: Asia C-316/09: Unionin tuomioistuimen tuomio (kolmas jaosto) 5.5.2011 (Bundesgerichtshofin (Saksa) esittämä ennakkoratkaisupyyntö) — MSD Sharp & Dohme GmbH v. Merckle GmbH (Ihmisille tarkoitetut lääkkeet — Direktiivi 2001/83/EY — Lääkemääräystä edellyttävien lääkkeiden yleisen mainonnan kielto — Mainonnan käsite — Toimivaltaiselle viranomaiselle toimitetut tiedot — Internetissä saatavilla olevat tiedot)

25.6.2011   
            
            
               FI
            
            
               Euroopan unionin virallinen lehti
            
            
               C 186/3
            
         Unionin tuomioistuimen tuomio (kolmas jaosto) 5.5.2011 (Bundesgerichtshofin (Saksa) esittämä ennakkoratkaisupyyntö) — MSD Sharp & Dohme GmbH v. Merckle GmbH
   (Asia C-316/09) (1)
   
   (Ihmisille tarkoitetut lääkkeet - Direktiivi 2001/83/EY - Lääkemääräystä edellyttävien lääkkeiden yleisen mainonnan kielto - Mainonnan käsite - Toimivaltaiselle viranomaiselle toimitetut tiedot - Internetissä saatavilla olevat tiedot)
   2011/C 186/05
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: MSD Sharp & Dohme GmbH
   
      Vastapuoli: Merckle GmbH
   
      Oikeudenkäynnin kohde
   
   Ennakkoratkaisupyyntö — Bundesgerichtshof — Ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY (EYVL L 311, s. 67) 88 artiklan 1 kohdan a alakohdan tulkinta — Lääkemääräystä edellyttävien lääkkeiden yleisen mainonnan kielto — Mainonnan käsite — Lääkkeen mainonta, jolla mahdollistetaan ainoastaan sellaisten henkilöiden pääsy tietoihin, jotka etsivät niitä internetistä, ja joka sisältää ainoastaan tietoja, jotka on toimitettu toimivaltaiselle viranomaiselle markkinoille saattamista koskevan lupamenettelyn yhteydessä ja jotka ovat potilaiden saatavilla lääkettä ostettaessa
   
      Tuomiolauselma
   
   
               1)
            
            
               Ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY, sellaisena kuin se on muutettuna 31.3.2004 annetulla Euroopan parlamentin ja neuvoston direktiivillä 2004/27/EY, 88 artiklan 1 kohdan a alakohtaa on tulkittava niin, että siinä ei kielletä sitä, että lääkealan yritys jakaa internetissä lääkemääräystä edellyttäviä lääkkeitä koskevia tietoja, mikäli tällä internet-sivulla olevat tiedot ovat ainoastaan niitä hakevan henkilön saatavissa ja tietoja jaettaessa ainoastaan kuvataan direktiivin 2001/83, sellaisena kuin se on muutettuna direktiivillä 2004/27, 62 artiklan vaatimusten mukainen lääkkeen pakkaus ja esitetään muokkaamattomassa ja lyhentämättömässä muodossa lääkeviranomaisten hyväksymä lääkkeen pakkausseloste tai yhteenveto lääkkeen ominaisuuksista. Sitä vastoin on kiellettyä jakaa internet-sivulla lääkettä koskevia tietoja, jotka valmistaja on valinnut tai joita se on muuttanut tavalla, joka voidaan selittää vain mainostarkoituksella. Ennakkoratkaisua pyytäneen tuomioistuimen asiana on ratkaista, onko pääasiassa kyseessä oleva toiminta direktiivissä 2001/83, sellaisena kuin se on muutettuna direktiivillä 2004/27, tarkoitettua mainontaa ja missä määrin se on sitä.
            
         
      (1)  EUVL C 267, 7.11.2009.